《庆清朝 其八 代乡老众宾劝乡大夫》
宋代·史浩

复拥旌麾，重歌襦裤，满城长自春容。搢绅耆旧，欢溢笑谈中。

尽道邦君恺悌，逍遥遂、湖海遐踪。今朝会，公真乐善，屈意与人同。

恩勤，东道主，挥金汉傅，怀绶朱公。引群仙环拱，欲寿吾翁。

春瓮初澄盎绿，春衫更、轻染香红。持杯愿，归登绛阙，花萼醉春风。

作者简介：史浩（1106年—1194年），字直翁，号真隐。明州鄞县人，南宋政治家、词人。高宗绍兴十五年（1144年）进士，由温州教授除太学正，升为国子博士。他向宋高宗建议立太子，以此受知于朝廷，绍兴三十二年，宋孝宗即位，授参知政事。隆兴元年，拜尚书右仆射。淳熙十年，除太保致仕，封魏国公。宋光宗御极，进太师。绍熙五年，薨，年八十九，封会稽郡王。宋宁宗登基，赐谥文惠。嘉定十四年，以子史弥远贵，追封越王，改谥忠定，配享孝宗庙庭。为昭勋阁二十四功臣之一。